**Kalundborg**

**Lærerkreds**

**Nytorv 8,1**

**Kalundborg**

**Tlf:**

**5951 5112**

**Mail:**

**053@dlf.org**

**Hjemmeside:**

**www.**

**kreds53.org**

**LÆRERNES**

**A-KASSE**

**TLF:**

**70 10 00 18**

**LÆRERNES**

**PENSION**

**TLF:**

**70 21 61 31**

|  |  |  |
| --- | --- | --- |
|  |  **Nyhedsbrev****Nr. 11****31. Årgang** | **Faglig information****til medlemmerne fra****Kalundborg Lærerkreds*****29. september 2022*** |

**Efterårsferie og sygdom**

Skulle du være så uheldig at blive syg i efterårsferien, skal du være opmærksom på, at efterårsferien ikke længere er at betragte som egentlig ferie, men i stedet som elevfri dage (eller 0-dage).

Sygdom i efterårsferien giver derfor ikke ret til erstatningsferie, men betragtes som enhver anden sygdomsperiode i løbet af året.

Søren Rytter Johansen,

kredsstyrelsesmedlem

**Beskæftigelsesministeriet har vedtaget ny lov omsorgsorlov, der er trådt i kraft 2. august 2022**

Den 2. august 2022 trådte en ny lov i kraft, hvorefter en lønmodtager har ret til ulønnet omsorgsorlov med henblik på personlig omsorg eller støtte til egne børn, forældre, ægtefælle eller partner, som har en alvorlig helbredsmæssig tilstand. Retten gælder også en person, der bor i samme husstand som lønmodtageren. Lønmodtageren har maksimalt krav på omsorgsorlov i fem arbejdsdage hvert kalenderår. Dagene kan holdes som en samlet periode eller som enkelte dage. Ubrugte omsorgsdage bortfalder ved årets udgang. Arbejdsgiveren kan kræve, at lønmodtageren lægeligt dokumenterer behovet for omsorgsorlov eventuelt gennem en lægeerklæring. Udgifter i den forbindelse skal betales af lønmodtageren.

Når lønmodtageren har været på omsorgsorlov, har vedkommende ret til at vende tilbage til samme eller tilsvarende arbejde og arbejdsvilkår. Med den nye lov får lønmodtagere med mindst seks måneders ansættelse også ret til at anmode arbejdsgiveren om ændrede arbejdstider eller -mønstre til omsorgsformål i en periode. Arbejdsgiveren skal besvare anmodninger inden for et rimeligt tidsrum. En arbejdsgiver må ikke afskedige en lønmodtager, fordi denne ønsker at tage omsorgsorlov eller få ændrede arbejdstider eller -mønstre. Hvis dette alligevel sker, så har lønmodtageren krav på en godtgørelse.

I efteråret 2022 er der som en overgangsordning kun ret til 2 dage

Anita Rathje, næstformand

**Budgetforlig i Kalundborg kommune**

Der er indgået budgetforlig i Kalundborg kommune, som hele kommunalbestyrelsen står bag.

På skoleområdet er der

* En målretning af inklusionsmidlerne til skoler i tilsyn på 1 million.
* Der er afsat penge til kulturinitiativer for børn på 1. million.
* Puljen til 2-lærerordning ændres, så der fremadrettet også kan søges penge til Børnehaveklasserne
* Der er en hensigtserklæring om at undersøge madordninger på skolerne

Anita Rathje, næstformand